Elite Nord Frederikshavn, selskabet bag Frederikshavn White Hawks, fortæller i en pressemeddelelse onsdag, at man har forlænget kontrakterne med to af klubbens unge talenter. Det drejer sig om Lasse Overgaard og Gorm Topholt, som har fået forlænget deres kontrakter med henholdsvis en enkelte og to sæsoner. White Hawks skriver i pressemeddelelsen, at de anser Topholt og Overgaard for fremtidige stamspillere, og de har begge allerede fået en del spilletid på førsteholdet. - De har begge vist en stor vilje til at lære, griber tingene professionelt an, og har en stor fremtid foran sig. Vi er stolte over at kunne beholde dem i vores trup, skriver klubben. Gorm Topholt løb i den forgangne sæson ind i en alvorlig skade, men er klar fra sæsonstarten i august.

Referat:
Gorm Topholt og Lasse Overgaard har fået nye kontrakter.